b'\n_START_ARTICLE_\nMagnetinis laukas\n_START_PARAGRAPH_\nMagnetinis laukas\xc2\xa0\xe2\x80\x93 materijos forma, kuria perduodama magnetin\xc4\x97 s\xc4\x85veika; viena i\xc5\xa1 elektromagnetinio lauko komponen\xc4\x8di\xc5\xb3. Magnetin\xc4\xaf lauk\xc4\x85 kuria judantys elektros kr\xc5\xabviai (ir elektros srov\xc4\x97) arba magnetiniai dipoliai (ir nuolatiniai magnetai). Magnetinis laukas yra s\xc5\xabkurinis._NEWLINE_Nejudantys k\xc5\xabnai, turintys magnetin\xc4\xaf moment\xc4\x85 bei nuolatin\xc4\x97 elektros srov\xc4\x97 kuria stacionar\xc5\xb3j\xc4\xaf magnetin\xc4\xaf lauk\xc4\x85, kintamoji elektros srov\xc4\x97 bei kintamas elektrinis laukas kuria kintam\xc4\x85j\xc4\xaf magnetin\xc4\xaf lauk\xc4\x85. Prie\xc5\xa1ingai nei elektrinio lauko j\xc4\x97ga, magnetinio lauko j\xc4\x97ga elektrin\xc4\xaf kr\xc5\xabv\xc4\xaf veikia statmenai lauko linijoms. Pagrindin\xc4\x97 magnetinio lauko charakteristika yra magnetin\xc4\x97 indukcija B (magnetinio lauko srauto tankis). Magnetin\xc4\x97s indukcijos vienetas SI sistemoje yra tesla (T). Magnetizmo rei\xc5\xa1kinys dar n\xc4\x97ra visi\xc5\xa1kai i\xc5\xa1tirtas. Nepaisant to, jis yra daug kur taikomas, \xc4\xafvairiuose elektriniuose \xc4\xafrenginiuose, elektros varikliuose.'